“มูลนิธิมาดามแป้ง” ร่วมมอบของใช้จำเป็น “บ้านพักฉุกเฉิน ดอนเมือง”
“มูลนิธิมาดามแป้ง” ร่วมกับ “เมืองไทยประกันภัย” มอบความสุขแก่คุณแม่เลี้ยงเดี่ยวและเด็กบ้านพักฉุกเฉิน ดอนเมือง
“มูลนิธิมาดามแป้ง” ร่วมกับ “เมืองไทยประกันภัย” มอบความสุขแก่คุณแม่เลี้ยงเดี่ยวและเด็กบ้านพักฉุกเฉิน ดอนเมือง
26 เม.ย. 2566

นางนวลพรรณ ล่ำซำ กรรมการผู้จัดการและประธานเจ้าหน้าที่บริหาร บริษัท เมืองไทยประกันภัย จำกัด (มหาชน) และในฐานะประธานกรรมการ มูลนิธิมาดามแป้ง ส่งทีมอาสากล้าใหม่ เมืองไทยประกันภัย รุ่นที่ 74 จัดกิจกรรมเพื่อสร้างความสุขและรอยยิ้ม ให้แก่กลุ่มคุณแม่เลี้ยงเดี่ยวและเด็กๆ ที่สมาคมส่งเสริมสถานภาพสตรีฯ (บ้านพักฉุกเฉิน ดอนเมือง) ด้วยการมอบเสื้อผ้า และอุปกรณ์-เครื่องใช้จำเป็น พร้อมจัดเลี้ยงอาหารมื้อพิเศษ และกิจกรรมสันทนาการทางดนตรี จากตัวแทนคุณแม่เลี้ยงเดี่ยว อาสากล้าใหม่ของมูลนิธิมาดามแป้ง สร้างความสุข เสียงหัวเราะ และรอยยิ้ม ให้แก่คุณแม่และเด็กที่อยู่ในความดูแลของสมาคมฯ  เมื่อวันที่ 18 เมษายน ที่ผ่านมา
“ส่วนตัว ได้ให้การสนับสนับสนุนแม่เลี้ยงเดี่ยวของบ้านพักฉุกเฉินฯ ต่อเนื่องมากว่าสิบปี เพราะตระหนักดีถึงความสำคัญในการเลี้ยงดูลูกของแม่เลี้ยงเดี่ยวทุกคนว่าจะยากลำบากแค่ไหน โดยเฉพาะอย่างยิ่งแม่เลี้ยงเดี่ยวที่ยังเป็นเยาวชน หากเด็กๆ ได้รับการดูแลที่ดี ด้วยความอบอุ่น คุณแม่มีกำลังเพียงพอที่จะดูแลตัวเองและลูก ก็จะยิ่งเสริมคุณภาพชีวิตที่ดีให้กับกลุ่มเยาวชนไทย ให้เติบโตเป็นผู้ใหญ่ที่มีศักยภาพในอนาคต กิจกรรมครั้งนี้ เมืองไทยประกันภัย และ มูลนิธิมาดามแป้ง เราหวังเป็นเพียงส่วนเล็กๆ ที่ได้ร่วมส่งต่อพลังใจ และส่งมอบความสุข ให้กับผู้หญิงและเยาวชนทุกคน” มาดามแป้ง กล่าว